CELEX: 32018D0342
Language: sk
Date: 2018-03-07 00:00:00
Title: Vykonávacie rozhodnutie Komisie (EÚ) 2018/342 zo 7. marca 2018, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch [oznámené pod číslom C(2018) 1509] (Text s významom pre EHP )

8.3.2018   
            
            
               SK
            
            
               Úradný vestník Európskej únie
            
            
               L 65/43
            
         VYKONÁVACIE ROZHODNUTIE KOMISIE (EÚ) 2018/342
   zo 7. marca 2018,
   ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch
   
      
         [oznámené pod číslom C(2018) 1509]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               Vykonávacie rozhodnutie Komisie (EÚ) 2017/247 (3) bolo prijaté v nadväznosti na výskyt ohnísk vysokopatogénnej aviárnej influenzy podtypu H5 vo viacerých členských štátoch (ďalej len „dotknuté členské štáty“) a na zriadenie ochranných pásiem a pásiem dohľadu príslušnými orgánmi dotknutých členských štátov v súlade s článkom 16 ods. 1 smernice Rady 2005/94/ES (4).
            
         
               (2)
            
            
               Vo vykonávacom rozhodnutí (EÚ) 2017/247 sa stanovuje, že ochranné pásma a pásma dohľadu, ktoré zriadili príslušné orgány dotknutých členských štátov v súlade so smernicou 2005/94/ES, majú zahŕňať aspoň oblasti vymedzené ako ochranné pásma a pásma dohľadu v prílohe k danému vykonávaciemu rozhodnutiu. Vo vykonávacom rozhodnutí (EÚ) 2017/247 sa takisto stanovuje, že opatrenia, ktoré sa majú uplatňovať v ochranných pásmach a pásmach dohľadu, ako sa stanovuje v článku 29 ods. 1 a článku 31 smernice 2005/94/ES, sa majú zachovať aspoň do dní uvedených pre príslušné pásma v prílohe k danému vykonávaciemu rozhodnutiu.
            
         
               (3)
            
            
               Vykonávacie rozhodnutie (EÚ) 2017/247 bolo od svojho prijatia viackrát zmenené, aby sa zohľadnil vývoj epidemiologickej situácie v Únii v súvislosti s aviárnou influenzou. Konkrétne bolo vykonávacie rozhodnutie (EÚ) 2017/247 zmenené vykonávacím rozhodnutím Komisie (EÚ) 2017/696 (5) s cieľom stanoviť pravidlá odosielania zásielok jednodňových kurčiat z oblastí, ktoré sa vymedzujú v prílohe k vykonávaciemu rozhodnutiu (EÚ) 2017/247. V uvedenej zmene sa zohľadnila skutočnosť, že jednodňové kurčatá predstavujú v porovnaní s inými hydinárskymi komoditami iba veľmi malé riziko šírenia vysokopatogénnej aviárnej influenzy.
            
         
               (4)
            
            
               Vykonávacie rozhodnutie (EÚ) 2017/247 bolo takisto následne zmenené vykonávacím rozhodnutím Komisie (EÚ) 2017/1841 (6) s cieľom posilniť opatrenia na kontrolu chorôb uplatniteľné v prípade, že existuje zvýšené riziko šírenia vysokopatogénnej aviárnej influenzy. V dôsledku toho sa v súčasnosti vo vykonávacom rozhodnutí (EÚ) 2017/247 stanovuje na úrovni Únie zriadenie ďalších pásiem s obmedzeným pohybom v dotknutých členských štátoch podľa článku 16 ods. 4 smernice 2005/94/ES v reakcii na výskyt ohniska alebo ohnísk vysokopatogénnej aviárnej influenzy, ako aj trvanie opatrení, ktoré sa v nich majú uplatňovať. Vo vykonávacom rozhodnutí (EÚ) 2017/247 sa v súčasnosti stanovujú aj pravidlá týkajúce sa odosielania živej hydiny, jednodňových kurčiat a násadových vajec z ďalších pásiem s obmedzeným pohybom do iných členských štátov, a to s výhradou splnenia určitých podmienok.
            
         
               (5)
            
            
               Príloha k vykonávaciemu rozhodnutiu (EÚ) 2017/247 bola okrem toho viackrát zmenená najmä preto, aby sa zohľadnili zmeny hraníc ochranných pásiem a pásiem dohľadu zriadených dotknutými členskými štátmi v súlade so smernicou 2005/94/ES.
            
         
               (6)
            
            
               Príloha k vykonávaciemu rozhodnutiu (EÚ) 2017/247 bola naposledy zmenená vykonávacím rozhodnutím Komisie (EÚ) 2018/314 (7) po tom, čo Holandsko oznámilo výskyt nového ohniska vysokopatogénnej aviárnej influenzy na svojom území v provincii Groningen. Holandsko zároveň Komisii oznámilo, že v nadväznosti na tento výskyt ohniska choroby prijalo potrebné opatrenia vyžadované v súlade so smernicou 2005/94/ES vrátane zriadenia ochranných pásiem a pásiem dohľadu okolo infikovaného chovu hydiny.
            
         
               (7)
            
            
               Odo dňa poslednej zmeny vykonávacieho rozhodnutia (EÚ) 2017/247 zavedenej vykonávacím rozhodnutím (EÚ) 2018/314 Bulharsko oznámilo Komisii výskyt nového ohniska vysokopatogénnej aviárnej influenzy podtypu H5N8 v chove hydiny na svojom území v regióne Dobrich. Okrem toho Taliansko takisto Komisii oznámilo výskyt nového ohniska vysokopatogénnej aviárnej influenzy podtypu H5N8 na svojom území v regióne Lombardia.
            
         
               (8)
            
            
               Bulharsko a Taliansko zároveň Komisii oznámili, že v nadväznosti na tento nedávny výskyt ohnísk choroby prijali potrebné opatrenia požadované v súlade so smernicou 2005/94/ES vrátane zriadenia ochranných pásiem a pásiem dohľadu okolo infikovaných chovov hydiny na území uvedených členských štátov.
            
         
               (9)
            
            
               Komisia v spolupráci s Bulharskom a Talianskom preskúmala uvedené opatrenia a s uspokojením konštatuje, že hranice ochranných pásiem a pásiem dohľadu stanovené príslušnými orgánmi Bulharska a Talianska sú v dostatočnej vzdialenosti od chovov hydiny s potvrdenými ohniskami.
            
         
               (10)
            
            
               S cieľom predísť zbytočnému narušeniu obchodu v rámci Únie a vyhnúť sa vytváraniu neodôvodnených prekážok obchodu tretími krajinami je nevyhnutné, aby sa v nadväznosti na nedávny výskyt ohnísk vysokopatogénnej aviárnej influenzy v Bulharsku a Taliansku urýchlene vymedzili na úrovni Únie v spolupráci s uvedenými členskými štátmi ochranné pásma a pásma dohľadu zriadené v Bulharsku a Taliansku v súlade so smernicou 2005/94/ES.
            
         
               (11)
            
            
               Vykonávacie rozhodnutie (EÚ) 2017/247 by sa preto malo aktualizovať, aby sa zohľadnila aktuálna epidemiologická situácia v Bulharsku a Taliansku, pokiaľ ide o vysokopatogénnu aviárnu influenzu. V prílohe k vykonávaciemu rozhodnutiu (EÚ) 2017/247 by sa mali uvádzať najmä ochranné pásma a pásma dohľadu v Bulharsku a Taliansku, ktoré v súčasnosti podliehajú obmedzeniam v súlade so smernicou 2005/94/ES.
            
         
               (12)
            
            
               Príloha k vykonávaciemu rozhodnutiu (EÚ) 2017/247 by sa preto mala zmeniť s cieľom aktualizovať regionalizáciu na úrovni Únie tak, aby zahŕňala ochranné pásma a pásma dohľadu zriadené v Bulharsku a Taliansku v súlade so smernicou 2005/94/ES v nadväznosti na nedávny výskyt ohnísk vysokopatogénnej aviárnej influenzy v uvedených členských štátoch, a obdobie trvania obmedzení, ktoré sa v nich majú uplatňovať.
            
         
               (13)
            
            
               Vykonávacie rozhodnutie (EÚ) 2017/247 by sa preto malo zodpovedajúcim spôsobom zmeniť.
            
         
               (14)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha k vykonávaciemu rozhodnutiu (EÚ) 2017/247 sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 7. marca 2018
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Vykonávacie rozhodnutie Komisie (EÚ) 2017/247 z 9. februára 2017 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 36, 11.2.2017, s. 62).
   
      (4)  Smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14.1.2006, s. 16).
   
      (5)  Vykonávacie rozhodnutie Komisie (EÚ) 2017/696 z 11. apríla 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 101, 13.4.2017, s. 80).
   
      (6)  Vykonávacie rozhodnutie Komisie (EÚ) 2017/1841 z 10. októbra 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 261, 11.10.2017, s. 26).
   
      (7)  Vykonávacie rozhodnutie Komisie (EÚ) 2018/314 z 1. marca 2018, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 60, 2.3.2018, s. 44).
   
      PRÍLOHA
      Príloha k vykonávaciemu rozhodnutiu (EÚ) 2017/247 sa mení takto:
      
                  1.
               
               
                  Časť A sa mení takto:
                  
                              a)
                           
                           
                              zápis týkajúci sa Bulharska sa nahrádza takto:
                              „Členský štát: Bulharsko
                              
                              
                                          Oblasť:
                                       
                                       
                                          Deň ukončenia uplatňovania podľa článku 29 ods. 1 smernice 2005/94/ES
                                       
                                    
                                          
                                             Dobrich region, General Toshevo Municipality
                                          
                                       
                                    
                                          
                                                      —
                                                   
                                                   
                                                      General Toshevo
                                                   
                                                
                                       
                                          30.3.2018“
                                       
                                    
                        
                              b)
                           
                           
                              zápis týkajúci sa Talianska sa nahrádza takto:
                              „Členský štát: Taliansko
                              
                              
                                          Oblasť:
                                       
                                       
                                          Deň ukončenia uplatňovania podľa článku 29 ods. 1 smernice 2005/94/ES
                                       
                                    
                                          
                                                      —
                                                   
                                                   
                                                      Časti regiónu Lombardsko (ADNS 18/0001), ktoré sa nachádzajú v kruhu s polomerom tri kilometre so stredom v bode s týmito desatinnými súradnicami siete WGS84: N45.561533 a E9.752275.
                                                   
                                                
                                       
                                          28.3.2018“
                                       
                                    
                        
            
                  2.
               
               
                  Časť B sa mení takto:
                  
                              a)
                           
                           
                              zápis týkajúci sa Bulharska sa nahrádza takto:
                              „Členský štát: Bulharsko
                              
                              
                                          Oblasť:
                                       
                                       
                                          Deň ukončenia uplatňovania podľa článku 31 smernice 2005/94/ES
                                       
                                    
                                          
                                             Dobrich region, General Toshevo Municipality
                                          
                                       
                                    
                                          
                                                      —
                                                   
                                                   
                                                      General Toshevo
                                                   
                                                
                                       
                                          od 30.3.2018 do 8.4.2018
                                       
                                    
                                          
                                                      —
                                                   
                                                   
                                                      Prisad
                                                   
                                                
                                                      —
                                                   
                                                   
                                                      Yovkovo
                                                   
                                                
                                                      —
                                                   
                                                   
                                                      Ravnets
                                                   
                                                
                                                      —
                                                   
                                                   
                                                      Lyulyakovo
                                                   
                                                
                                                      —
                                                   
                                                   
                                                      Plenimir
                                                   
                                                
                                                      —
                                                   
                                                   
                                                      Petleshkovo
                                                   
                                                
                                                      —
                                                   
                                                   
                                                      Malina
                                                   
                                                
                                                      —
                                                   
                                                   
                                                      Preselentsi
                                                   
                                                
                                                      —
                                                   
                                                   
                                                      Pisarovo
                                                   
                                                
                                                      —
                                                   
                                                   
                                                      Chernookovo
                                                   
                                                
                                                      —
                                                   
                                                   
                                                      Kardam
                                                   
                                                
                                                      —
                                                   
                                                   
                                                      Snyagovo
                                                   
                                                
                                                      —
                                                   
                                                   
                                                      Ograzhden
                                                   
                                                
                                                      —
                                                   
                                                   
                                                      Kapinovo
                                                   
                                                
                                                      —
                                                   
                                                   
                                                      Dubovik
                                                   
                                                
                                       
                                          8.4.2018“
                                       
                                    
                        
                              b)
                           
                           
                              zápis týkajúci sa Talianska sa nahrádza takto:
                              „Členský štát: Taliansko
                              
                              
                                          Oblasť:
                                       
                                       
                                          Deň ukončenia uplatňovania podľa článku 31 smernice 2005/94/ES
                                       
                                    
                                          
                                                      —
                                                   
                                                   
                                                      Časti regiónu Lombardsko (ADNS 18/0001), ktoré sa nachádzajú v kruhu s polomerom tri kilometre so stredom v bode s týmito desatinnými súradnicami siete WGS84: N45.561533 a E9.752275.
                                                   
                                                
                                       
                                          od 29.3.2018 do 6.4.2018
                                       
                                    
                                          
                                                      —
                                                   
                                                   
                                                      Časti regiónu Lombardsko (ADNS 18/0001), ktoré siahajú za oblasť vymedzenú v ochrannom pásme a v kruhu s polomerom desať kilometrov so stredom v bode s týmito desatinnými súradnicami siete WGS84: N45.561533 a E9.752275
                                                   
                                                
                                       
                                          6.4.2018“